“ શું વાત કહું તેજલી જમાનો જ એવો આવ્યો છે કે આમ જોઇને બળતરા થાય ને આમ જોઈ ને રાજી થવાય!! તારી જેવડી છોડીયુંને કેટલી છૂટછાટ હાશું કહું છું હો તેજલી કે મને એમ થાય કે હું પચાસ વરસ વહેલા જન્મી ગઈ છું આના કરતા પચાસ વરસ મોડી જન્મી હોત ને તો અત્યારે તારી જ ઉમરની હોત ને એય મોબાઈલમાં આખો દિવસ સળી કરતી હોત!! અમારા જમાના માં ભૂખે બળ્યું કે આવું કાઈ નહોતું!! અત્યારે તો મારી બટીયું ઉગીને ઉભી થઇ કે ના થઇ આ એકટીવા હાંકી ને વાંહે કોઈ મનગમતા ને બેસારીને આ ફરવા હાલી નીકળે!! અને ભેળ પૂરી , પાણી પૂરી અને સેવ પૂરી મને તો રોયા નામ પણ ના આવડે એવું એવું ખાય અને મોજ કરે બાકી શું જમાનો આવ્યો છે સાચું કહું તેજલી મને તો બળતરા જ થાય છે…!!!